Kos Isl. — Kos — Asklepieion — ca. 300-250 BC — Chiron 29 (1999) 267, 3 — SEG 49.1108
Region: Aegean Islands, incl. Crete (IG XI-[XIII]) — Cos and Calymna (IG XII,4)

[-----------------] [προσοδον προ]ς [τημ βουλην και τον δημον] [π]ρωτοις μετα τα ιερα οπως δε αναγορευθ[ωσιν] οι στεφανοι διονυσιοις επιμεληθηναι τους [αρ]χοντας και τον ιερεα του διονυσου οπως δε α[ι] δεδομεναι τιμαι τωι δημωι τωι κωιωγ και τοις δικασταις φανεραι και κωιοις γενωνται [και] αναγραφωσιν εγ κωι εις στηλην ελεσθαι ανδρ[α] ος αφικομενος εις κω το τε ψηφισμα αποδωσε[ι] κωιοις και αξιωσει αυτους την τε των στεφανων αναγορευσιμ ποιησασθαι εν τοις αγωσ[ιν] οις νομιμον εστιν αυτοις τας των τοιουτω[ν] αναγορευσεις γινεσθαι και τοπον αποδειξαι τη[ς] στηλης τηι αναθεσει ως επιφανεστατον δοθηναι δε τοις δικασταις και εις ιερα και επι ξενια τον αποδεκτην το εκ της αρτυος καλεσατωσαν δ[ε] αυτους οι αρχοντες επι ξενια εις το πρυτανε[ιον] [οπ]ως δ αγ και αποσταλωσιν ως ασφαλεστατα [επι]μεληθηναι τους αρχοντας και τους πολεμαρ[χου]ς και τους απολογους το δε ανηλωμα το εις [ταυ]τα γενομενον δουναι τον αποδεκτην. [ειπα]ν προεδροι ηιρεθηι παρμενων ηρακλειτου. [δικ]ασται θεμισταγορας ιππια νεων ναυκλευς [-----]ρατης δρακοντος.